1970ರ ದಶಕದಲ್ಲಿ ಹಾಗೂ 1980ರ ದಶಕದ ಆದಿಭಾಗದಲ್ಲಿ ಗಮನಾರ್ಹ ಐರೋಪ್ಯ ಯಶಸ್ಸಿನ ಹೊರತಾಗಿಯೂ, 80ರ ದಶಕದ ಉತ್ತರಭಾಗವು ಆಂಗ್ಲ ಫುಟ್‌ಬಾಲ್‌‌ನ ಮಟ್ಟಿಗೆ ಕುಸಿತವನ್ನು ಕಾಣಿಸಿತು. ಕ್ರೀಡಾಂಗಣಗಳು ನಾಶವಾಗುತ್ತಾ ಇದ್ದವಲ್ಲದೇ, ಬೆಂಬಲಿಗರು ಕಳಪೆ ಸೌಲಭ್ಯಗಳನ್ನು ಅನುಭವಿಸಿದ್ದರು, ಪುಂಡಾಟಿಕೆಯು ತುಂಬ ಹೆಚ್ಚಿತ್ತಲ್ಲದೇ 1985ರಲ್ಲಿ ಹೇಸೆಲ್‌‌ನಲ್ಲಿ ನಡೆದ ಘಟನೆಗಳಿಂದಾಗಿ ಆಂಗ್ಲ ಕ್ಲಬ್‌ಗಳನ್ನು ಐರೋಪ್ಯ ಸ್ಪರ್ಧೆಗಳಿಂದ ಐದು ವರ್ಷಗಳ ಕಾಲ ನಿಷೇಧಿಸಲಾಗಿತ್ತು. 1888ರಿಂದಲೇ ಆಂಗ್ಲ ಫುಟ್‌ಬಾಲ್‌‌ನಲ್ಲಿ ಉಚ್ಛಸ್ಥಾನ ಹೊಂದಿದ್ದ ಫುಟ್‌ಬಾಲ್‌‌ ಲೀಗ್‌‌ನ ಫರ್ಸ್ಟ್‌ ಡಿವಿಷನ್‌/ಪ್ರಥಮ ವಿಭಾಗ, ಹಾಜರಾತಿ ಹಾಗೂ ಆದಾಯಗಳಿಗಾಗಿ ಇಟಲಿ'ಯ ಸೆರೀ A ಹಾಗೂ ಸ್ಪೇನ್‌‌'ನ ಲಾ ಲಿಗಾನಂತಹಾ ಲೀಗ್‌‌ಗಳ ಹಿಂದೆ ಬಿದ್ದಿತ್ತಲ್ಲದೇ ಅನೇಕ ಶ್ರೇಷ್ಠ ಆಂಗ್ಲ ಆಟಗಾರರು ವಿದೇಶಕ್ಕೂ ಸ್ಥಳಾಂತರಗೊಂಡರು. ಆದಾಗ್ಯೂ, 1990ರ ದಶಕದ ಹೊತ್ತಿಗೆ ಇಳಿಕೆಯ ಪ್ರವೃತ್ತಿಯು ತಲೆಕೆಳಗಾಗಲು ಆರಂಭವಾದುದಲ್ಲದೇ; ಇಂಗ್ಲೆಂಡ್‌‌ 1990ರ FIFA ವಿಶ್ವ ಕಪ್‌‌ನಲ್ಲಿ ಯಶಸ್ವಿಯಾಗಿ, ಸೆಮಿ-ಫೈನಲ್ಸ್‌‌ ಹಂತವನ್ನು ತಲುಪಿತು. ಐರೋಪ್ಯ ಫುಟ್‌ಬಾಲ್‌‌'ನ ಆಡಳಿತ ಸಂಸ್ಥೆ, UEFAಯು ಐರೋಪ್ಯ ಸ್ಪರ್ಧೆಗಳಲ್ಲಿ ಆಡುವ ಆಂಗ್ಲ ಕ್ಲಬ್‌ಗಳ ಮೇಲಿನ ಐದು-ವರ್ಷಗಳ ನಿಷೇಧವನ್ನು 1990ರಲ್ಲಿ (ಪರಿಣಾಮವಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌‌ UEFA ಕಪ್‌‌ ವಿನ್ನರ್ಸ್‌' ಕಪ್‌‌ ಅನ್ನು 1991ರಲ್ಲಿ ಗೆದ್ದಿತು) ಹಿಂತೆಗೆದುದಲ್ಲದೇ ಹಿಲ್ಸ್‌ಬರೋ ದುರಂತದ ನಂತರದ ಬೆಳವಣಿಗೆಗಳಲ್ಲಿ ಕ್ರೀಡಾಂಗಣ ಸುರಕ್ಷತಾ ಮಾನಕಗಳನ್ನು, ಸಂಪೂರ್ಣ-ಆಸನಾವೃತ ಕ್ರೀಡಾಂಗಣಗಳನ್ನು ನಿರ್ಮಿಸುವ ವೆಚ್ಚದಾಯಕ ಸುಧಾರಣೆಗಳನ್ನು ಪ್ರಸ್ತಾಪಿಸಿದ ಟೇಲರ್‌ ವರದಿಯನ್ನು ಅದೇ ವರ್ಷದ ಜನವರಿಯಲ್ಲಿ ಪ್ರಕಟಿಸಲಾಯಿತು.

ಕಿರುತೆರೆ ಹಣವೂ ಕೂಡ ಹೆಚ್ಚು ಪ್ರಾಮುಖ್ಯತೆಯನ್ನು ಪಡೆಯತೊಡಗಿತ್ತು; ಫುಟ್‌ಬಾಲ್‌‌ ಲೀಗ್‌‌ 1986ರಲ್ಲಿ ಎರಡು-ವರ್ಷಗಳ ಒಪ್ಪಂದಕ್ಕೆ £6.3 ದಶಲಕ್ಷ ಮೊತ್ತವನ್ನು ಪಡೆದಿತ್ತು, ಆದರೆ 1988ರಲ್ಲಿ ಆ ವ್ಯವಹಾರವು ನವೀಕೃತಗೊಂಡಾಗ ನಾಲ್ಕು ವರ್ಷಗಳ ಅವಧಿಗೆ £44mಗೆ ಏರಿತು. 1988ರ ಒಪ್ಪಂದದ ಚರ್ಚೆಗಳು ಲೀಗ್‌‌ನ ಬೇರ್ಪಡಿಕೆಯ ಪ್ರಾಥಮಿಕ ಚಿಹ್ನೆಯಾಗಿತ್ತು; ಹತ್ತು ಕ್ಲಬ್‌ಗಳು ತೊರೆದು "ಸೂಪರ್‌ ಲೀಗ್‌‌"ಅನ್ನು ರಚಿಸುವ ಬೆದರಿಕೆ ಒಡ್ಡಿದರೂ, ಅಂತಿಮವಾಗಿ ಉಳಿದುಕೊಳ್ಳಲು ಒಪ್ಪಿಸಲಾಯಿತು. ಕ್ರೀಡಾಂಗಣಗಳು ಸುಧಾರಿಸುತ್ತಾ ಹೋಗಿ ಪಂದ್ಯಗಳ ಹಾಜರಾತಿ ಹಾಗೂ ಆದಾಯಗಳು ಹೆಚ್ಚುತ್ತಿದ್ದ ಹಾಗೆಯೇ ರಾಷ್ಟ್ರದ ಶ್ರೇಷ್ಠ ತಂಡಗಳು ಕ್ರೀಡೆಗೆ ಹರಿದುಬರುತ್ತಿರುವ ಹಣವನ್ನು ಬಂಡವಾಳವಾಗಿಸಿಕೊಳ್ಳುವ ಉದ್ದೇಶದಿಂದ ಫುಟ್‌ಬಾಲ್‌‌ ಲೀಗ್‌‌ಅನ್ನು ತೊರೆಯಲು ಮರುಚಿಂತನೆ ನಡೆಸಿದವು.

ಮೂಲಗಳು
2009–10ರ ಸಾಲಿನ ಸದಸ್ಯರು
ತಳಹದಿ
ಯುನೈಟೆಡ್‌‌ ಕಿಂಗ್‌ಡಮ್‌‌ ಹಾಗೂ ಐರ್‌ಲೆಂಡ್‌